26.02.2018
Жәабранмза 26 рзы Аҧсны Ахада Рауль Ҳаџьымба имҩаҧигеит амчратә еилазаарақәа злахәыз аилацәажәара.
Аилацәажәараан, ҷыдала, ирзааҭгылан Пицунда-мысратәи аҳәырҧсарра иаҵанакуаз аобиектқәа закәанымкәа рыргылара инамаданы аӡбаратә ӡбамҭақәа рынагӡара иазкыз азҵаарақәа.
Гагратәи араионтә ӡбарҭа аӡбарала Гагра араион аӡбарҭа апрокурор иҟнытә Хәытаба Даур Гулик -иҧа иганахьала иргыламҭа закәаным ҳәа азхаҵареи уи ахырбгалареи рзы ашшратә ҭахрақәа нагӡан. Хәытаба Д.Г. ахылаҧшратә ашшра алаиҵеит Иреиҳаӡоу аӡбара Апрезидиум ахь. Уи иахәаҧшны Иреиҳаӡоу аӡбара аӡбамҭала абри ахылаҧшратә ашшра анагӡара мап ацәкын.
Ахада изықәнагоу аусбарҭақәа зегьы, Аӡбаратә нагӡаҩцәа рмаҵзура, Аҩныҵҟатәи аусқәа рминистрра, Аҳәынҭқарратә шәарҭадара амаҵзура убрахь иналаҵаны, Аҧыза-министр инапхгарала рнапы ианиҵеит иаҭаху ауснагӡатәқәа рынагӡара абри аӡбаратә ӡбамҭа хара имгакәа амҩаҧгара.
Аҳәынҭқарра ахада иара убас Апрокурор хадеи Аӡбаратә нагӡаҩцәа рмаҵзуреи рнапы ианиҵеит рҽеибыҭаны аусура мҩаҧыргарц Аҵәахырҭатә банк аҟны игаз акредитқәа рырхынҳәразы.
Апрокурор хада Ахада адырра ииҭеит урыстәылатәии атурист А. Кабанов ишьра, Алашарбага араион аҟны хаҵеи ҧҳәыси рықәлара, руаӡәы ишьра, Алада Ешыра зықәранаӡам амш лылагара иазку ашьаус иазку аматериалқәа мызкы аҩныҵҟала аӡбарахь ишрыҭахо азы.
Апрокурор хада иҳәеит Павел Арӡынба ишьра иазку аусҭҵаара амҩаҧысшьа атәы, иара убас Ҭырқәтәыла атәылауаҩ имҵарсра афакт атәы. Ахада изықәнагоу аусбарҭақәа рнапы ианиҵеит иааиҧмырҟьаӡакәа абарҭ ашьаусқәа ирызку аусҭҵаараақәа рыбжьаратәи алҵшәақәа рзы адырра ирҭаларц.